stanford-oval/wikipedia huggingface dataset:
אילן רוזנפלד

| --- | --- |

 לידה:  10 בינואר 1980 (בן 45) כ"א בטבת ה'תש"ם רחובות, ישראל ישראל 
 מדינה:  ישראל
 תקופת הפעילות:  מ-1999
 עיסוק:  שחקן, קומיקאי, תסריטאי
 מספר צאצאים:  2
 פרופיל ב-IMDb
 
אילן רוזנפלד (נולד ב-10 בינואר 1980, כ"א בטבת ה'תש"ם) הוא שחקן, כוכב ילדים, קומיקאי, פזמונאי, במאי ותסריטאי ישראלי. נודע בשל תפקידו בסדרת הטלוויזיה "הפיג'מות" וגם בשל הסדרה אותה יצר וכתב, "חצויה".
ביוגרפיה

רוזנפלד נולד ברחובות. בנו של השחקן סימון רוזנפלד (1947–2016). אמו, אנה רוזנפלד, היא רופאה. בנעוריו למד בבימת הנוער ברחובות והיה חבר בלהקת הנוער של העיר. בשנת 1999 התגייס לשירות צבאי בתיאטרון צה"ל שם הכיר את קובי פרג', עודד פז ואלונה טל, עמיתיו לעתיד ל"הפיג'מות". כבר בזמן שירותם הצבאי רוזנפלד, פרג' ופז החלו להופיע על בימת החממה של הדומינו גרוס עם קטעי נונסנס שיצרו. לאחר מכן השלושה יצרו את המופע הצבאי "מה קרה, מלחמה?!", שהיה מורכב ממערכונים קומיים בנושא הצבא, אותם כתבו בעצמם. בעקבות המופע קיבלו אילן וחבריו הצעה מחברת טדי הפקות להעלות מופע לאחר שחרורם גם בסקטור האזרחי. במהלך חזרות על המופע האזרחי הוצע לשלושה לנסות את מזלם בטלוויזיה ולהציע סדרה בכיכובם לערוץ הילדים. כך בשנת 2003 נולדה הסדרה "הפיג'מות" בה כיכב אילן רוזנפלד לצד חבריו במשך תשע עונות (קומדיית המצבים השנייה באורכה בישראל).
בשנים 2003–2015 כיכב בסיטקום "הפיג'מות" שבערוץ הילדים במשך 9 עונות לצד קובי פרג' ועודד פז. השלישייה כיכבה גם בתוכנית "צרבת". רוזנפלד כיכב בספין-אוף של הפיג׳מות,"קפה קר-סול" (2007–2008) ו-"הפיג'מות במופע של דובל'ה" (2009), וכן בסדרת הטלוויזיה "האחים דה גמה" (2009), ששודרה בערוץ לוגי. הוא השתתף יחד עם השלישייה בפרק האחרון של העונה הראשונה של "מנדלבאום בלש פרטי" (ספין-אוף נוסף ל"פיג'מות").
במהלך שנת 2007 התחיל להגיש, לצד קובי פרג' ועודד פז, שתי תוכניות ברדיו 99, תוכנית לילדים בבוקר ותוכנית למבוגרים בלילה. במקביל יצרו את תוכנית המערכונים "העיר שלנו", ששודרה בערוץ 2 של קשת. השלישייה השתתפה גם ב"פסטיגל פנטזיה" (2006) וב"פסטיגל על הזמן" (2007), ובשנת 2008 שיחק איתם בסרט המוזיקלי "היא לא תדע" ששודר בערוץ הילדים, הסרט מבוסס על שיריו של דני סנדרסון.
שיחק בסדרה "החולמים", ובתפקיד אורח בסדרה "עבודה ערבית". כתב והנחה את תוכנית הטיולים "הנה אני בא", לצד עודד פז. כיכב לצידה של אליאנה תדהר ויצר את "התכנית", ספיישל טלוויזיוני המשמש כמחווה לתוכניות הילדים והנוער של הערוץ הראשון.
השתתף במופעים "הפיג׳מות: המופע" ו"יצא משליטה". השתתף בתוכנית הבידור "הכל הולך" בעונתה השנייה שעלתה בערוץ 2 של רשת (ולאחר מכן ברשת 13). משנת 2013 עורך את הסיטקום "הקלמרים" ומשנת 2018 מככב בה בתור שומר בית הספר, יריב. בשנת 2017 שיחק בתוכנית "אבודים בריבוע" של ערוץ "החינוכית".
ביוגרפיה > כתסריטאי

בשנים 2003–2015 יצר וכתב את הסיטקום "הפיג'מות" בו גם כיכב. כתב את התוכנית "צרבת" בערוץ 24. יצר יחד עם שירה אלון את הסדרה "חצויה" (הסדרה נמכרה ללמעלה מ-80 מדינות ברחבי העולם). בשנים 2013–2014 כתב יחד עם שירה אלון את הפסטיגלים "X פסטיגל" ו"משחקי הפסטיגל". יצר וכתב את הסדרה "שוברי גלים". כתב את הסדרה "פולמון" בשיתוף שירה אלון. בנוסף היה עורך תסריט בסדרות "הקלמרים", "מריו", "המלון של פיני" ועוד. ב־2019 כתב וביים את הסדרה "בצפר" שהיא עיבוד לסדרה "בצפר" מ־2005.
ביוגרפיה > כתמלילן

רוזנפלד כתב שירים לסדרה "חצויה" (אותה גם יצר וכתב) ולסדרה בה הוא מככב, "הפיג'מות". הוא כתב את שיר הפתיחה לסדרה "גאליס" ואת שיר הנושא לסדרה ״שוברי גלים״. ל"חצויה" הוא כתב את השירים "הכל שקט", "על גג העולם", "כל הפעמים", "משמעות שונה" ו"רגע לפני". לסדרה "הפיג'מות" הוא כתב את השירים: "המחסן שלי" (יחד עם עודד פז), "שיר מקורי לא שלנו" (יחד עם עודד פז וקובי פרג') והמון אחרים. ל"פסטיגל" כתב את שיר הנושא ל-"X פסטיגל" ו"משחקי הפסטיגל". כמו כן כתב את השירים "נרניה זה כמו רמת גן" (2006) ו"פחית בראש" (2007) (יחד עם עודד פז וקובי פרג'). את "צחוק זה חוק" (2009) כתב לחברו עודד פז לפסטיגל כמו גם את "נולדתי להופיע" (2013) שביצעו עודד פז ועדי הימלבלוי, וכן כתב את השיר "האיש שבקיר" עבור "משחקי הפסטיגל" (2014) שביצע דניאל מורשת.
ביוגרפיה > כמחזאי

ב-2003 כתב את המחזמר של "הפיג'מות" לצידו של רובי דואניאס, וב-2022 כתב את ההצגה "אבא עושה בושות" על פי ספרו של מאיר שלו.
חיים אישיים

רוזנפלד מתגורר בתל אביב. בשנת 2013 התחתן עם טל ריבלין. הזוג נפרד ב-2022 ולהם שתי בנות. בעבר רוזנפלד ניהל מערכת יחסים עם השחקנית ימית סול שאיתה שיחק בסדרת הטלוויזיה ״הפיג'מות״.
הערות שוליים

↑  כוכב הפיג'מות נפרד מאשתו אחרי 9 שנות זוגיות, באתר אייס, 24 בספטמבר 2022
↑  דור בביוף, ‏באיזה קטע? העבר הרומנטי של יונית לוי ויעקב איילון, באתר ‏מאקו‏, 21 ביולי 2023
↑  אילן רוזנפלד, באתר www.ishim.co.il
| הפיג'מות |
| --- | --- | --- |
| להקת הפיג'מות | אילן • אלונה • דנה • ימית • נתן • עודד • קובי |  |
| דמויות נוספות | גרי מנדלבאום • רוני • גברת ברכה קירשנברג • מר לטין • שמעון צמחוני • בדש השטן • רובי דואניאס • שייקה פולי וגברי •  אלברט השיפוצניק |  |
| סדרות בת | הפיג'מות בקפה קר סול • הפיג'מות במופע של דובל'ה • מנדלבאום בלש פרטי |  |
| יוצרים ותסריטאים | יוני גרא • רובי דואניאס • אלי דראי • אורי הלוי • אריק זילברמן • דודו ירדני • טמירה ירדני • יובל סגל • עודד פז • קובי פרג' • יואב צפיר • אלעד קוריש • חן קלימן • איציק קריחלי • אילן רוזנפלד |  |
| --- | --- |
בקרת זהויות :  NLI: 987007307030605171  VIAF: 297576969   WorldCat (עם VIAF): 297576969
הימים האחרונים

| --- | --- |

 בימוי:  James Moll 
 הופק בידי:  קנת' ליפר 
 עריכה:  James Moll 
 מוזיקה:  הנס צימר 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  23 באוקטובר 1998 
 משך הקרנה:  87 דק' 
 שפת הסרט:  אנגלית 
 סוגה:  סרט תיעודי 
 הכנסות באתר מוג'ו:   lastdays
 פרסים:  פרס אוסקר לסרט התיעודי הטוב ביותר 
 דף הסרט ב־IMDb
 
הימים האחרונים (באנגלית: The Last Days) הוא סרט דוקומנטרי משנת 1998 בבימויו של ג'יימס מול ובהפקת יוני בילור וקנת ליפר. סטיבן שפילברג (בתפקידו כמייסד קרן שואה והמכון להיסטוריה חזותית וחינוך) היה אחד מהמפיקים בפועל של הסרט. הסרט מספר את סיפוריהם של חמישה יהודים הונגרים בתקופת השואה, תוך התמקדות בשנה האחרונה של מלחמת העולם השנייה, כאשר גרמניה הנאצית כבשה את הונגריה והחלה בגירוש המוני של יהודים במדינה למחנות ריכוז והשמדה, (בעיקר לאושוויץ). הוא מתאר את זוועות החיים במחנות, אך גם מדגיש את האופטימיות וההתמדה של הניצולים.
הסרט זכה בפרס אוסקר לסרט התיעודי הטוב ביותר בטקס האוסקר ה-71 במרץ 1999. הוסרט נערך שוב ועלה לשידור בנטפליקס ב-19 במאי 2021.
הסרט כולל קטעי ארכיון, תצלומים ומסמכים, כמו גם ראיונות חדשים עם ניצולי השואה ביל באש, איירין זיסבלט, רנה פיירסטון, אליס לוק כהנה, טום לנטוס, רנדולף ברהם ודאריו גבאי. יוצרי הסרט אף הטיסו חלק מהמרואיינים (שהיגרו כולם לארצות הברית לאחר המלחמה), בחזרה לביקור בעיר הולדתם ובאתרי המחנות שאליהם נשלחו. אחד המראויינים, טום לנטוס, היה ניצול השואה היחיד שנבחר אי פעם לקונגרס של ארצות הברית, כשכיהן בנציג דמוקרטי מטעם קליפורניה בבית הנבחרים. הוא ניצל על ידי הדיפלומט השוודי ראול ולנברג, שהסתיר את לנטוס בבודפשט.
במהלך הסרט יש גם ראיונות עם יוצאי צבא ארצות הברית פול פארקס וקאטסוגו מיהו, ואנשי GI שסייעו בשחרור מחנה הריכוז דכאו. בסרט רואיין גם רופא האס-אס לשעבר הנס מינך, שזוכה מפשעי מלחמה במשפטי נירנברג.
הסרט קיבל ביקורות חיוביות ממבקרי קולנוע, וזכה לדירוג חיובי של 92% באתר Rotten Tomatoes, על סמך 24 ביקורות. ב־Metacritic, לסרט יש ציון של 85 מתוך 100, על ב על 25 מבקרים.
הערות שוליים

1 2 3 4  Simonpillai, Radheyan (2021-05-18). "'There is still so much hatred': looking back on Holocaust documentary The Last Days". The Guardian. נבדק ב-2021-06-25.
1 2  Savlov, Marc (1999-03-05). "The Last Days". The Austin Chronicle. נבדק ב-2021-06-25.
↑  "New York Times • The Last Days". The New York Times. 2007. אורכב מ-המקור ב-2007-12-04. נבדק ב-2008-11-22.
1 2 3  Leonard, John (2000-05-29). "Speak, Memory". New York. נבדק ב-2021-06-25.
↑  Gorondi, Pablo (2018-02-01). "Statue of late Rep. Tom Lantos unveiled in Hungary". The Mercury News. נבדק ב-2021-06-25.
↑  "The Last Days". Rotten Tomatoes. נבדק ב-25 ביוני 2021. {{cite web}}:  (עזרה)
↑  "The Last Days". Metacritic. נבדק ב-2021-06-25.
| --- | --- |
בקרת זהויות :  NLI: 987007256829105171
שף (סרט)

| --- | --- |

 בימוי:  ג'ון פאברו 
 הופק בידי:  ג'ון פאברו 
 תסריט:  ג'ון פאברו 
 עריכה:  רוברט לייטון 
 שחקנים ראשיים:  ג'ון פאברו רוברט דאוני ג'וניור אוליבר פלאט איימי סדריס אמג'יי אנתוני ראסל פיטרס סופיה ורגרה סקרלט ג'והנסון דסטין הופמן ג'ון לגוויזאמו בובי קנאבלי Gary Clark Jr. 
 צילום:  קרמר מורגנטאו 
 מדינה:  ארצות הברית 
 חברה מפיצה:  Big Bang Media, Open Road Films, נטפליקס 
 שיטת הפצה:  וידאו על פי דרישה 
 הקרנת בכורה:  12 ביוני 2014 
 משך הקרנה:  114 דק' 
 שפת הסרט:  אנגלית 
 סוגה:  סרט קומדיה, דרמה קומית 
 מקום התרחשות:  לוס אנג'לס 
 הכנסות באתר מוג'ו:   chef
 chefthefilm.com
 דף הסרט ב־IMDb
 
שף (באנגלית: Chef) הוא סרט דרמה קומדיה משנת 2014 בבימויו, כתיבתו והפקתו של ג'ון פאברו, שגם מככב בתפקיד הראשי. הסרט עוקב אחר קארל קספר, שף מוכשר שמאבד את עבודתו במסעדת יוקרה בלוס אנג'לס, ומחליט לפתוח משאית אוכל כדי לחדש את תשוקתו לבישול ולאחד את משפחתו. הסרט זכה לביקורות חיוביות על ההומור, הבימוי והמשחק, והכניס כ-45.9 מיליון דולר ברחבי העולם, מול תקציב הפקה של 11 מיליון דולר.
פברו כתב את התסריט לאחר שביים כמה סרטים בעלי תקציב גדול, מתוך רצון לחזור "לבסיס" וליצור סרט על בישול. בעל משאית האוכל והשף רוי צ'וי שימש כמפיק שותף ופיקח על התפריטים והאוכל שהוכן לסרט. שלב הצילומים החל ביולי 2013 בלוס אנג'לס, מיאמי, אוסטין וניו אורלינס.
עלילה

קארל קספר הוא שף ראשי במסעדת יוקרה בלוס אנג'לס. לאחר עימות עם מבקר מסעדות משפיע, קארל מתפטר ומוצא את עצמו ללא כיוון מקצועי. בעידוד גרושתו אינז, הוא נוסע למיאמי ורוכש משאית אוכל. יחד עם בנו פרסי וחברו מרטין, הם יוצאים למסע ברחבי ארצות הברית, מגישים אוכל רחוב ומחדשים את הקשר המשפחתי.
צוות השחקנים

ג'ון פאברו – קארל קספר, השף הראשי.
סופיה ורגרה – אינז, גרושתו של קארל.
אמג'יי אנתוני – פרסי קספר, בנו של קארל.
ג'ון לגוויזאמו – מרטין, חברו ושותפו של קארל.
סקרלט ג'והנסון – מולי, מנהלת המסעדה.
דסטין הופמן – ריבה, בעל המסעדה.
רוברט דאוני ג'וניור – מרווין, בעלה לשעבר של אינז.
בובי קנאבלי – טוני, שף במסעדה.
אוליבר פלאט – רמזי מישל, מבקר המסעדות.
ביקורות

הסרט קיבל ביקורות חיוביות ממבקרים. באתר Rotten Tomatoes, הוא מחזיק בציון של 87% על סמך 183 ביקורות, עם קונצנזוס שהסרט "חם, מצחיק ומשביע רצון". באתר Metacritic, הסרט קיבל ציון ממוצע של 68 מתוך 100, בהתבסס על 36 ביקורות, מה שמעיד על "ביקורות חיוביות בדרך כלל". דפנה ארד מ"הארץ" ציינה שהסרט "נראה כמו סרט קטן, צנוע, אישי, שמחפש את הלב".
הערות שוליים

↑  Baker, Jeff (26 במאי 2014). "Jon Favreau's wild Hollywood ride from 'Swingers' to 'Iron Man' and 'Chef': interview". The Oregonian. נבדק ב-14 ביולי 2014. {{cite web}}:  (עזרה)
↑   דפנה ארד, ג'ון פאברו עובר מ"איירון מן" למטבח בסרט "שף", באתר הארץ, 10 במרץ 2014
יפתח קרזנר

| --- | --- |

יפתח קרזנר, 2010
 לידה:  6 באוגוסט 1985 (בן 39) תל אביב, ישראל
 שם במה:  יפתי 
 מוקד פעילות:  ישראל 
 מקום לימודים:  אוניברסיטת טקסס באוסטין, המרכז האקדמי שערי מדע ומשפט 
 סוגה:  היפ-הופ, פופ
 שפה מועדפת:  עברית 
 ifty.com
 פרופיל ב-IMDb
 
יפתח קרזנר (נולד ב-6 באוגוסט 1985), הידוע בשם הבמה יפתי, הוא זמר-יוצר, פזמונאי, מלחין, מנחה טלוויזיה, סופר ואיש עסקים ישראלי.
קריירה אמנותית > השנים המוקדמות

קרזנר השתתף מספר פעמים בתור מותח בתוכנית "פיספוסים", וכן כמרואיין בתוכנית "המעגל" של דן שילון בהזדמנויות שונות (1995), שם הקריא משיריו ושטח את משנתו הפוליטית. הנחה מגזין לנוער בערוץ הראשון בשם "חדש בעיניים", וכן פינת תרבות בתוכנית הבוקר של גבי גזית. הוא כיכב בסרט הישראלי "ב-72 לא הייתה מלחמה" ובסרטו של אריק איינשטיין "כמו גדולים 2", ובין השאר הוביל קמפיין התרמה לאגודת ניצן.
קריירה אמנותית > הקריירה הבוגרת

בשנת 2006 פרצה מלחמת לבנון השנייה, ובה נהרג חברו הטייס תם פרקש. לזכרו כתב והלחין קרזנר את הבלדה "מיליון כוכבים", שאותה שרה אחותו של תם, עמית פרקש. השיר זכה להשמעות רבות בתחנות הרדיו השונות ובשנים שלאחר מכן הושר מעל במות רשמיות רבות, בהן פתיחת טקס יום העצמאות בהר הרצל בשנת 2012.
קרזנר הוציא אלבום בכורה בשם "הנה זה מתחיל" ב-2007. מתוך האלבום יצאו הסינגלים "הלילה יעבור", "נגמר בחזרה" ו"בוא לים". השיר "הלילה יעבור" דורג במצעד השנתי של גלגלצ וזכה להצלחה מסחרית גדולה. באלבום התארחו אולג גזמנוב בשיר "חלומות צבעוניים", אניה בוקשטיין בשיר "אני לא יודעת" ושרונה פיק בשיר "רק אני".
בנוסף לקריירה המוזיקלית, קרזנר היה גם מנחה בערוץ הילדים מאוקטובר 2007 עד שנת 2010. כן כתב טור בשם "יפתי סנט" בפורטל האינטרנטי וואלה-ZONE.
בשנת 2008, בהיותו מנחה בערוץ הילדים, כתב שיר לדון לני גבאי בשם "אין לי אותה", ובאותה השנה שיחק איתה גם בסרט המוזיקלי "היא לא תדע" ששודר בערוץ הילדים, הסרט מבוסס על שיריו של דני סנדרסון. במרץ 2008 הצטרף לתוכנית "ערב טוב עם גיא פינס" בתור כתב לענייני מוזיקה.
החל משנת 2010 התמקד ביצירת אלבומו השני, שממנו יצאו הסינגלים "לא קל לאהוב אותך" ו-"הלב נשבר". באותה השנה יצר גרסת כיסוי ללהיט "Alors on danse" של הזמר הבלגי סטרומאה בשם "על אורנה דץ", תחת שם הבמה "שליפתי" (הלחם של המילה "של" עם שם הבמה שלו). הקליפ עלה ברשת האינטרנט ונרשמו בו מאות אלפי צפיות תוך זמן קצר. השיר אף זכה לתגובה אוהדת מאורנה דץ עצמה.
בינואר 2012 הוציא שיר בשם "לומד לוותר", אותו הקדיש לחברתו לשעבר דון לני גבאי, ובמרץ כתב והלחין לאביהו שבת את השיר "עכשיו את יודעת".
ביולי 2014, במהלך מבצע "צוק איתן", הוציא לאור את השיר "אצלנו בגן" שכתב והלחין לזמרת שי לי עטרי.
באפריל 2019 כתב והלחין ללהקת אתניX את השיר "הלב שלנו כאן".
בנובמבר 2020 התארח בשיר ובקליפ לחידוש של "הלילה יעבור" אותו הוציא בן זיני.
בנובמבר 2022 הוציא לאור את ספרו הראשון. ספר ילדים בשם "כלבה בשם קים". הספר מלמד על אימוץ כלבים והחשיבות שבטיפול בחיית מחמד. הספר יצא בשיתוף פעולה עם עמותת "אס או אס חיות" כאשר מכל קניה מועברת תרומה לאגודה.
באפריל 2023 השתתף יחד עם אשתו כרמל בשעשועון "אל תפיל את המיליון" בערוץ רשת 13. קרזנר ואשתו הגיעו יחד אל השאלה השמינית ולמרות שטעו בה והפסידו את הכסף החליטו לתרום מכיסם 18,000 ש"ח לעמותת "אס או אס חיות" איתה הם משתפים פעולה.
קריירה עסקית > לימודים ואקדמיה

בפברואר 2014 סיים לימודי משפטים במכללת שערי משפט בהצטיינות.
בשנת 2015 הוענק לו תואר מוסמך בממשל עם התמחות בשיווק פוליטי. בוגר תוכנית המצטיינים להכשרת מנהיגות מטעם בית הספר על שם לינדון ביינס ג'ונסון שבאוניברסיטת טקסס באוסטין.
קריירה עסקית > יזמות

במאי 2015 ייסד ביחד עם שותפו שגב שילטון את חברת "Kissterra", העוסקת בפיתוח טכנולוגיות ואלגוריתמים לשיווק והפצה עבור חברות ביטוח בארצות הברית.
בשנת 2021 השלימה החברה סבב גיוס ראשוני על סך 76 מיליון דולר בהובלת מנורה מבטחים ובהשתתפות בנק הפועלים.
באוקטובר 2021 הציג קרזנר בכנס של חברת ארנסט אנד יאנג שם דיבר בפאנל על החברות הישראליות שהופכות ליוניקורן.
בפברואר 2023 פרש קרזנר מניהול פעיל של חברת "קיסתרה" כאשר החברה מינתה כמנכ"ל את אודי זיו. קרזנר ממשיך לכהן כדירקטור בחברה.
חיים אישיים

בינואר 2013, לאחר שנבצר ממנו לשרת בצעירותו בשל סיבות רפואיות, התגייס לצה"ל.
בשנת 2019 התחתן עם כרמל קרזנר (מזון). בשנת 2021 נולד בנם הבכור.
הוא בנו של איש העסקים עופר קרזנר, המשמש כקונסול הכבוד של אוקראינה בישראל.
בעבר קרזנר ניהל מערכת יחסים במשך 3 שנים עם השחקנית דון לני-גבאי שאיתה הנחה בערוץ הילדים.
הערות שוליים

↑  Iftach Kerzner, IMDb
↑  מיליון כוכבים לא טועים, באתר nrg
↑  ראפר ינחה בערוץ הילדים, באתר ynet, 11 בספטמבר 2007
↑  לילה אודינייב‏, יפתי עוזב, באתר וואלה, 7 בפברואר 2010
↑  יפתי סנט, באתר וואלה! ZONE
↑  יפתי מצטרף ל"ערב טוב", באתר nrg
↑  לא לשחק עם לב של ראפר: יפתי חוזר, באתר nrg
↑  עינב שיף‏, יפתי - "לא קל לאהוב אותך", באתר וואלה, 11 באוגוסט 2009
↑  הלב השבור של יפתי, באתר ynet, 13 בדצמבר 2009
↑  יפתי, בנות יפה לך ומנחם בן – על אורנה דץ, באתר mako
↑  אסף נבו, ‏מי חם בטירוף על אורנה דץ, באתר ‏מאקו‏, 1 בספטמבר 2010
↑  יפעת הללי, ‏דון לני גבאי ויפתי נפרדו, באתר ‏מאקו‏, 9 באוגוסט 2011
↑  אסף נבו, ‏אביהו שבת שר: "טעיתי כשלא נתתי טבעת", באתר ‏מאקו‏, 26 בפברואר 2012
↑  Jessica Steinberg, Music woven out of conflict and sorrow, www.timesofisrael.com (באנגלית)
↑  הוא קפא בזמן ואני המשכתי להתבגר: האובדן האישי מאחורי אצלנו בגן, באתר גלצ
↑  אתניקס מציגה: שיר לחייל הישראלי, באתר www.israelhayom.co.il
↑  דור מאיר מועלם, ‏נדבר על הכל, באתר ‏מאקו‏, 24 בדצמבר 2020
↑  מיכל גלנטי‏, קרז'נר מתרגש, באתר וואלה, 3 בנובמבר 2022
↑  אברי גלעד בהלם: זו ההפתעה שחיכתה לו בשידור ברשת 13, באתר אייס, 16 באפריל 2023
↑  אופיר דור, ‏מנורה מבטחים משקיעה 66 מיליון ד' בסטארט-אפ האינשורטק קיסתרה, באתר גלובס, 15 ביולי 2021
↑  מאיר אורבך, קיסתרה גייסה עוד 10 מיליון דולר מפועלים אקוויטי; תרחיב מרכז הפיתוח בישראל, באתר כלכליסט, 16 במאי 2022
↑  Journey 2021 | Israel's most prestigious annual business conference, JOURNEY-Israel (באנגלית אמריקאית)
↑  Ifty Kerzner - Co-Founder & President of Kissterra @ EY's Journey 2021, נבדק ב-2022-01-04
↑  חברת קיסתרה מכריזה על מינוי אודי זיו לתפקיד המנכ"ל, באתר וואלה, 12 בפברואר 2023
↑  Nomination of Honorary Consul of Ukraine in Jerusalem (באנגלית)
↑  יפעת הללי, ‏דון לני גבאי ויפתי נפרדו, באתר ‏מאקו‏, 9 באוגוסט 2011
↑  יפעת הללי, ‏חוזרים לסיקסטיז: דון לני גבאי ויפתי בהופעה של פול אנקה, באתר ‏מאקו‏, 1 ביוני 2010
| --- | --- |
בקרת זהויות :  NLI: 987007504669305171  VIAF: 308279891   WorldCat (עם VIAF): 308279891
Holding Liat

| --- | --- |
 בימוי:  ברנדון קריימר
 הופק בידי:  דארן ארונופסקי
 צילום:  יוני ברוק, עומר מנור
 מדינה:  ארצות הברית
 הקרנת בכורה:  16 בפברואר 2025
 משך הקרנה:  93 דקות
 שפת הסרט:  אנגלית עברית
 סוגה:  סרט תיעודי
 פרסים:  פרס הדוקו הטוב ביותר בפסטיבל ברלין
 דף הסרט ב־IMDb
 
Holding Liat הוא סרט תיעודי אמריקאי בבימויו של ברנדון קריימר שיצא בשנת 2025. העלילה עוקבת אחר ליאת אצילי שנחטפה מקיבוצה בטבח שבעה באוקטובר. דארן ארונופסקי הפיק את הסרט.
הבכורה העולמית של הסרט הייתה בפסטיבל הסרטים הבין-לאומי בברלין ה-75 ב-16 בפברואר 2025.
רקע

ליאת אצילי, מורה להיסטוריה בת 49 ואם לשלושה, נחטפה מקיבוצה בטבח שבעה באוקטובר. הוריה יהודה וחיה ביינין התמודדו עם החרדה לגורלה ופעלו לשחררה. בעלה, אביב אצילי, נפל בקרב על הקיבוץ וגופתו מוחזקת בעזה. ליאת שוחררה בעסקת שחרור החטופים ישראל–חמאס (2023).
הפקת הסרט

ברנדון קריימר, קרוב משפחה רחוק של ליאת, החל לתעד בעקבות חטיפתה של ליאת אצילי מביתה בניר עוז, כשאביה נסע לארצות הברית כדי לפעול לשחרורה.
הוצאת הסרט

הבכורה העולמית של הסרט הייתה בפסטיבל הסרטים הבין-לאומי בברלין ה-75 ב-16 בפברואר 2025.
הסרט זכה בפרס הדוקו הטוב ביותר בפסטיבל.
הערות שוליים

↑  Carey, Matthew (14 בפברואר 2025). "'Holding Liat' First Look: Berlin Film Festival World Premiere Documents Family Of Hostage Seized By Hamas On October 7". Deadline Hollywood. נבדק ב-22 בפברואר 2025. {{cite web}}:  (עזרה)
↑  MacNab, Geoffrey (16 בפברואר 2025). "Berlinale Forum: Holding Liat by Brandon Kramer". Business Doc Europe. נבדק ב-22 בפברואר 2025. {{cite web}}:  (עזרה)
↑  Dalton, Ben; Dams, Tim (16 בינואר 2025). "Berlinale reveals Special, Panorama, Generation and Forum titles". Screen International. נבדק ב-22 בפברואר 2025. {{cite web}}:  (עזרה)
↑  סרט על החטופה ליאת אצילי זכה בפרס הדוקו הטוב ביותר בפסטיבל ברלין, באתר ערוץ 7, 22 בפברואר 2025
טנשטה

| --- | --- |


 איוש נוכחי:  סיימון האריס
 תאריך כניסה לתפקיד:  23 בינואר 2025
 דרכי מינוי:  מינוי על ידי הטישך
 תחום שיפוט:  אירלנד 
 מעון:  דבלין 
 משך כהונה קצוב:  5 שנה 
 ייסוד המשרה:  29 בדצמבר 1937 
 איוש ראשון:  שון או'קלי
 
טָנָשטֶה (אירית Tánaiste, רבים Tánaistí - "טָנָשטי") ובדרך כלל על דרך הידוע - An Tánaiste ("סגן ראש הממשלה"), הוא הכינוי המסורתי לסגן ראש ממשלת אירלנד. ראש ממשלת אירלנד, הטישך, ממנה את הטנשטה מבין חברי הממשלה. מקורו של הביטוי במילה האירית העתיקה שמשמעה "יורש".
משרת הטנשטה כפי שהיא כיום נוסחה בחוקת אירלנד ב-1937 והחליפה את משרת סגן נשיא המועצה המבצעת שכיהן בין השנים 1922 ו-1937. הטנשטה חייב להיות חבר הבית התחתון (Dáil Éireann, דאל אֵירן) של בית הנבחרים האירי (Oireachtas, אֵירָכטָס). הטנשטה ממלא את מקומו של הטישך בהיעדרו, ובמקרה של מוות או נבצרות קבועה - עד שממונה לו יורש. החוקה אינה מעניקה לטנשטה תפקידים מוגדרים לבד מתפקידו לשמש סגן לטישך, וחוץ מתפקיד כללי זה משמש התואר בעיקר כדרגת כבוד. בממשלה קואליציונית, ניתן התפקיד בדרך כלל למנהיג המפלגה השנייה בגודלה בקואליציה.
קולין מקפרלן

| --- | --- |

 לידה:  15 בספטמבר 1961 (בן 63) אפר קלפטון, הממלכה המאוחדת 
 שם לידה:  קולין אנדרו איגנשוס פיטר מקפרלן
 מדינה:  הממלכה המאוחדת 
 תקופת הפעילות:  מ-1984 
 מקום לימודים:  אוניברסיטת לובורו  The Perse School 
 בת זוג:  קייט מקפרלן
 פרופיל ב-IMDb
 
קולין אנדרו איגנשוס פיטר מקפרלן (באנגלית: Colin Andrew Ignatius Peter McFarlane; נולד ב-15 בספטמבר 1961) הוא שחקן ומדבב אנגלי.
ביוגרפיה

מקפרלן נולד באפר קלפטון שבלונדון להורים מג'מייקה. הוא למד בפרס סקול בקיימברידג', ואחר כך סיים תואר בדרמה מאוניברסיטת לאפבורו.
קריירה

מקפרלן גילם את מפכ"ל המשטרה ג'יליאן ב. לואב בסרטים "באטמן מתחיל" ו"האביר האפל". הוא הופיע פעמים אחדות בסדרת המדע בדיוני "דוקטור הו". ב-2015 גילם את מורן בפרקים "Under the Lake" ו-"Before the Flood" בעונה התשיעית של הסדרה. עוד הופיע בעונה השלישית של סדרת הבת "טורצ'ווד" בפרקים "ילדי הארץ" בתפקיד נציג הצבא האמריקאי.
בטלוויזיה שיחק מקפרלן בסדרות כגון "השופט ג'ון דיד", "ג'ונתן קריק", "מוות בגן עדן", "האב בראון" ו"הולבי סיטי". עוד הופיע בשתי אופרות סבון פופולריות בבריטניה. בסדרה "איסטאנדרס" גילם את פקד בילוש אירווינג בקו עלילה בשם "מי רצח את לוסי ביל". בספטמבר 2010 הופיע בפרק בסדרה "קורוניישן סטריט" בתפקיד המנתח מר ג'ורדן.
מקפרלן הופיע בקביעות בסדרות טלוויזיה קומיות בהן תוכנית המערכונים "The Fast Show", הסדרה "רנדל והופקירק", "ג'יבס וווסטר", "שתי בירות וחבילת צ'יפס", "הארי ופול" והסיטקום "The Thin Blue Line". הוא שיחק בתפקיד המפקח נוריס בפרק "The Blackout" של הסדרה "Black Books", ובתפקיד המפקח טרנס בראון בפרק הראשון של הסדרה "דירק ג'נטלי". ב-2016 שיחק בתפקיד השופט בהפקה מחודשת של הסיטקום "Porridge".
הוא השתתף בתוכניות הטלוויזיה "M.I. High" ו-"Hounded" של ערוץ CBBC.
ב-2018 הופיע מקפרלן בסרט האימה "מטופל אפס" לצדם של מאט סמית ונטלי דורמר.
קריירה > דיבוב

קולו של מקפרלן מוכר מתפקידיו בדמויות ג'יי ג'יי וסקיפ בגרסה המקורית של הסדרה "בוב הבנאי", וכן בתפקיד הקריין בשעשועון הטלוויזיה "The Cube" של רשת ITV. עוד דיבב את אלוהים ואת גוליית בסדרת האנימציה של סיפורי התנ"ך (Testament: The Bible in Animation). ב-1997 שיחק בתפקיד ג'ונה בסדרה "Captain Pugwash". עוד דיבב את ברספורד
העגורן בסרט "תומס הקטר וחברים: מסע מעבר לסודור". תפקידי דיבוב נוספים היו בדמות ת'אדיוס ונט בסדרה המצוירת לילדים "התזמורת של אוסקר", הסוס אלביס בסדרה "Iconicles", ספארקי הדרקון בסדרה "מייק האביר", ודמויות אחדות בפרק "The Sweater" של הסדרה "העולם המופלא של גאמבול".
ב-2014 גילם מקפרלן את הגנרל טרנט סטון בתסכית הדרמה "Osiris" בהפקת Everybodyelse Productions.
קריירה > משחקי וידאו

מקפרלן השתתף במספר רב של משחקי וידאו. הראשון היה בדמות ג'וזף ד. טנקה במשחק "Lifeforce Tenka" משנת 1997. עוד גילם את גרג בסדרת המשחקים "Buzz!", שיחק בתפקיד אוואלון סנטריפוג במשחק "LittleBigPlanet 2" משנת 2011, וסיפק דיאלוגים במשחק "באטמן ארקהם נייט". הוא שיחק בתפקיד "The Forgotten One" הנבל במשחק הווידאו "Castlevania: Lords of Shadow".
קריירה > תיאטרון

ב-2013 הופיע מקפרלן יחד עם לני הנרי במחזה עטור השבחים "Fences" מאת אוגוסט וילסון בתיאטרון הדוכסית בווסט אנד הלונדוני.
קריירה > חיים אישיים

ב-12 ביולי 1993 התחתן מקפרלן עם קייט. יש לו בן בשם ג'ושואה שכיכב בפרסומות לחברת ברקליס.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2000 |  | Sorted | דוקטור |  |
| 2001 | מזמור חג המולד: הסרט | Christmas Carol: The Movie | מר פזיוויג | דיבוב |
| 2002 |  | The King's Beard | ג'ספר | דיבוב |
| 2005 |  | Frágiles | רוי |  |
| 2005 | באטמן מתחיל | Batman Begins | מפקח המשטרה ג'יליאן ב. לואב |  |
| 2008 | האביר האפל | The Dark Knight | ג'יליאן ב. לואב |  |
| 2016 |  | The 101-Year-Old Man Who Skipped Out on the Bill and Disappeared | סת' |  |
| 2017 | השומר הבלתי נראה | The Invisible Guardian | דופר |  |
| 2017 |  | Peppa Pig: My First Cinema Experience | מר ליון | דיבוב |
| 2017 | תומס הקטר וחברים: מסע מעבר לסודור | Thomas & Friends: Journey Beyond Sodor | ברספורד | דיבוב |
| 2018 | הנוסע | The Commuter | סם הכרטיסן |  |
| 2018 | חולה מספר אפס | Patient Zero | גנרל פירס |  |
| 2019 |  | Crawl | מושל |  |
| 2019 | מורשת העצמות | Legado en los huesos | אלוסיוס דופרה |  |
| 2020 | מנחה לסערה | Offering to the storm | אלוביוס דופרה |  |
| 2025 |  | Grand Prix of Europe |  | דיבוב |